CELEX: 22009D0148
Language: sk
Date: 2009-12-04 00:00:00
Title: Rozhodnutie Spoločného výboru EHP č. 148/2009 zo 4. decembra 2009 , ktorým sa mení a dopĺňa príloha XX (Životné prostredie) k Dohode o EHP

11.3.2010   
            
            
               SK
            
            
               Úradný vestník Európskej únie
            
            
               L 62/47
            
         ROZHODNUTIE SPOLOČNÉHO VÝBORU EHP
   č. 148/2009
   zo 4. decembra 2009,
   ktorým sa mení a dopĺňa príloha XX (Životné prostredie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XX k dohode bola zmenená a doplnená rozhodnutím Spoločného výboru EHP č. 101/2009 z 25. septembra 2009 (1).
            
         
               (2)
            
            
               Rozhodnutie Komisie 2009/73/ES zo 17. decembra 2008, ktorým sa mení a dopĺňa rozhodnutie 2007/589/ES, pokiaľ ide o usmernenia o monitorovaní a predkladaní správ o emisiách oxidu dusného (2), sa má začleniť do dohody.
            
         
               (3)
            
            
               Rozhodnutie Komisie 2009/339/ES zo 16. apríla 2009, ktorým sa mení a dopĺňa rozhodnutie 2007/589/ES, pokiaľ ide o začlenenie usmernení o monitorovaní a podávaní správ o emisiách a údajoch o tonokilometroch z činností leteckej dopravy (3), sa má začleniť do dohody.
            
         
               (4)
            
            
               Plány monitorovania, ktoré predložili leteckí prevádzkovatelia príslušným orgánom štátov EZVO a ktoré tieto orgány schválili v súlade s požiadavkami stanovenými v rozhodnutí 2009/339/ES, sa považujú za schválené v súlade s ustanoveniami v oddiele 6 prílohy XIV a oddiele 3 prílohy XV k rozhodnutiu 2009/339/ES a uznané ako také pri implementácii systému EÚ na obchodovanie s emisiami v prípade činností leteckej dopravy.
            
         
               (5)
            
            
               K začleneniu rozhodnutia 2009/339/ES dochádza pred začlenením smernice 2008/101/ES bez toho, aby bolo dotknuté podobné začlenenie postupov v budúcnosti, a bez toho, aby boli dotknuté akékoľvek rokovania týkajúce sa úprav smernice 2008/101/ES,
            
         ROZHODOL TAKTO:
   Článok 1
   Do bodu 21am (rozhodnutie Komisie 2007/589/ES) prílohy XX k dohode sa dopĺňa toto:
   „ , zmenené a doplnené týmito predpismi:
   
               —
            
            
               
                  32009 D 0073: rozhodnutie Komisie 2009/73/ES zo 17. decembra 2008 (Ú. v. EÚ L 24, 28.1.2009, s. 18),
            
         
               —
            
            
               
                  32009 D 0339: rozhodnutie Komisie 2009/339/ES zo 16. apríla 2009 (Ú. v. EÚ L 103, 23.4.2009, s. 10).“
            
         Článok 2
   Znenie rozhodnutí 2009/73/ES a 2009/339/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 5. decembra 2009 alebo dňom nasledujúcim po doručení posledného oznámenia Spoločnému výboru EHP podľa článku 103 ods. 1 dohody (4), podľa toho, ktorý dátum je neskorší.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 4. decembra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
      
   
   
      (1)  Ú. v. EÚ L 304, 19.11.2009, s. 18.
   
      (2)  Ú. v. EÚ L 24, 28.1.2009, s. 18.
   
      (3)  Ú. v. EÚ L 103, 23.4.2009, s. 10.
   
      (4)  Ústavné požiadavky neboli oznámené.